12वीं वरिष्ठ उपाध्याय की परीक्षाएं आज से, 8.69 लाख विद्यार्थी प्रविष्ट होंगे, पहला पेपर अंग्रेजी का
जानिए...कैसे होगी प्रश्न-पत्रों की सुरक्षा
4500 पुलिसकर्मी करेंगे प्रश्न पत्रों की सुरक्षा
बोर्ड की 10वीं की परीक्षा 9 मार्च से
राजस्थानमाध्यमिक शिक्षा बोर्ड की वर्ष 2017 की 12वीं और वरिष्ठ उपाध्याय परीक्षाएं गुरुवार से शुरू होंगी। बोर्ड ने परीक्षाओं की सभी तैयारियां पूरी कर ली हैं। 12वीं समकक्ष परीक्षाएं 25 मार्च को समाप्त होंगी। 12वीं में 8.69 लाख से अधिक विद्यार्थी बैठेंगे। परीक्षा प्रश्नपत्रों की सुरक्षा और नकल की रोकथाम के लिए व्यापक इंतजाम किए गए हैं। मोबाइल एप भी जारी कर दिया गया है। यह जानकारी बोर्ड अध्यक्ष प्रो. बीएल चौधरी ने बुधवार को पत्रकारों से वार्ता में दी।
बोर्ड अध्यक्ष चौधरी ने बताया कि 12वीं की परीक्षा में पहले दिन अंग्रेजी विषय का पेपर होगा। परीक्षा का समय सुबह 8.30 से 11.45 बजे तक रहेगा। विद्यार्थियों को एक घंटा पूर्व परीक्षा केंद्र पर पहुंचने के निर्देश दिए गए हैं। प्रदेश भर में कुल 5398 परीक्षा केंद्र बनाए गए हैं, इनमें 88 परीक्षा केंद्र नए हैं। विद्यार्थियों की सुविधा के लिए यह व्यवस्था की गई है। 12वीं परीक्षा के लिए 8 लाख 69 हजार 131 और वरिष्ठ उपाध्याय परीक्षा के लिए 4001 परीक्षार्थी पंजीकृत किए गए हैं। 12वीं कला वर्ग में 5 लाख 86 हजार 379, वाणिज्य वर्ग में 48 हजार 113 और विज्ञान वर्ग में 2 लाख 34 हजार 523 परीक्षार्थी परीक्षा में प्रविष्ट होंगे।
इन जिलों पर रहेगी खास नजर
प्रो.चौधरी ने बताया कि जोधपुर, बाड़मेर, सवाईमाधोपुर, सीकर, नागौर, झुंझुनूं, दौसा तथा करौली जिलों के सभी शत-प्रतिशत परीक्षा केंद्रों पर प्रश्न-पत्रों की अलमारी से प्रश्न-पत्र निकालने से लेकर केंद्र पर खोलने, वितरण एवं परीक्षा व्यवस्था आदि की प्रतिदिन वीडियोग्राफी कराई जाएगी। इन जिलों के जिन परीक्षा केंद्रों पर सीसीटीवी कैमरे लगाए गए हैं, उन केंद्रों पर वीडियोग्राफी नहीं होगी।
प्रो. चौधरी ने बताया इस वर्ष 320 परीक्षा केंद्रों को सीसीटीवी कैमरों की निगरानी में रखा गया है। परीक्षाओं के संवेदनशील अतिसंवेदनशील परीक्षा केंद्रों के सभी परीक्षा कक्षों में सीसीटीवी कैमरे लगाए गए हैं।
99केेंद्र संवेदनशील
राज्यमें 99 परीक्षा केंद्रों को संवेदनशील तथा अतिसंवेदनशील घोषित किया गया है, इनमें 65 परीक्षा केंद्र संवेदनशील और 34 परीक्षा केंद्रों को अतिसंवेदनशील परीक्षा केंद्र के रूप में चिह्नित किया गया है। संवेदनशील अतिसंवेदनशील परीक्षा केंद्रों के सभी परीक्षा कक्ष सीसीटीवी कैमरों की जद में रहेंगे।
प्रो. चौधरी ने बताया कि 4556 परीक्षा केंद्रों के प्रश्न-पत्र पुलिस थानों एवं 329 परीक्षा केंद्रों के प्रश्नपत्र पुलिस चौकी पर रखे जाएंगे। 133 परीक्षा केंद्रों के प्रश्न-पत्र नोडल केंद्रों पर रखे जाएंगे। सीकर जिले के 44 परीक्षा केंद्रों और जालोर के 7 परीक्षा केंद्रों के प्रश्न-पत्र पुलिस लाइन में रखे जाएंगे। 323 केंद्रों के प्रश्नपत्र उन्हीं परीक्षा केंद्र पर रखे जाएंगे, जहां 24 घंटे सुरक्षा की व्यवस्था की जा रही है।
परीक्षाकी सूचनाएं एप पर होंगी अपडेट
प्रो.चौधरी ने आज मोबाइल एप भी जारी किया। उन्होंने बताया कि यह एप केवल बोर्ड से सम्बद्ध परीक्षा केंद्र एवं जिला शिक्षा अधिकारी ही अपने मोबाइल पर डाउनलोड कर सकेंगे। इस एप पर बोर्ड परीक्षाओं के संबंध में सभी सूचनाएं उपलब्ध होंगी। केंद्राधीक्षक को किस दिन, किस विषय की और किस कलर का लिफाफा खोलना है, यह सूचना प्रतिदिन एप पर उपलब्ध होगी। एप के माध्यम से केंद्राधीक्षक बोर्ड को अपने परीक्षा केंद्र की परीक्षा प्रारंभ होने और समाप्ति की सूचना का प्रेषण कर सकेंगे।
बोर्ड ऑफिस में पत्रकार वार्ता में जानकारी देते प्रो. बीएल चौधरी।
प्रश्नपत्रों की सुरक्षा के लिए 4500 पुलिस कर्मियों को तैनात किया गया है। होमगार्ड भी तैनात रहेंगे। बोर्ड अध्यक्ष प्रो. बीएल चौधरी ने बताया कि इस वर्ष बोर्ड ने प्रश्नपत्रों की सुरक्षा को सर्वोच्च महत्व दिया है। परीक्षा केंद्रों पर प्रश्नपत्रों की सुरक्षा, संवेदनशील, अतिसंवेदनशील परीक्षा केंद्रों तथा संग्रहण केंद्रों पर पुलिस सुरक्षा बल तैनात किया गया है। जिन परीक्षा केंद्रों के प्रश्नपत्र एकल और नोडल केंद्रों पर रखे जाएंगे, वहां चौबीस घंटे सुरक्षा के लिए विद्यालय स्टाफ के साथ-साथ होमगार्ड की भी तैनाती की गई है। परीक्षा के दौरान सभी परीक्षा केंद्रों पर पर्याप्त पुलिस बल भी तैनात रहेगा। बोर्ड की सभी परीक्षाओं में एकल प्रश्नपत्र होंगे और परीक्षा आयोजन के दिन ही राज्य के सभी जिलों के बोर्ड उत्तर पुस्तिका संग्रहण केंद्रों से उत्तर पुस्तिकाएं अजमेर स्थित माध्यमिक शिक्षा बोर्ड कार्यालय में मंगवा ली जाएंगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva bho_Deva hin_Deva